Styttri útivistartími barna og unglinga tekur gildi í dag Útivistartími barna og unglinga tekur breytingum í dag , 1. september . Nú mega 12 ára börn og yngri vera úti til klukkan 20 á kvöldin og 13 til 16 ára unglingar til klukkan 22 . Bregða má út af reglunum fyrir síðartalda hópinn þegar unglingar eru á heimleið frá viðurkenndri skóla - , íþrótta - eða æskulýðssamkomu . Aldur miðast við fæðingarár . Lögregla bendir á að útivistarreglurnar eru samkvæmt barnaverndarlögum . Þeim er m.a. ætlað að tryggja nægan svefn en hann er börnum og unglingum nauðsynlegur . Svefnþörfin er einstaklingsbundin en þó má ætla að börn og unglingar á grunnskólaaldri þurfi tíu tíma svefn á nóttu . Í tilkynningu frá lögreglu segir að mikilvægt sé að fylgja því eftir að börn og unglingar fái nægan svefn . Í því felist m.a. að ganga úr skugga um að þau séu ekki í tölvunni þegar þau eiga að vera komin í rúmið .